सालों से लंबित मुद्दों को लेकर शिवसेना का धरना
रायपुर। छत्तीसगढ़ के किसानों की जमीन का अधिग्रहण औद्योगिक विकास के लिए न करने, उद्योग नीति में स्थानीय लोगों को रोजगार देने, जनस्त्रोतों पर प्राथमिक अधिकार किसान हित में, बैराज बांधों का पानी किसानों को प्राथमिकता से देने, माइक्रो फाइनेंस कंपनियों को अवैध घोषित करने सहित अन्य मांगों को लेकर छत्तीसगढ़ शिवसेना ने दिल्ली के जंतर-मंतर में दो दिवसीय धरना दिया। इस मौके पर छग शिवसेना प्रमुख धनंजय परिहार, शिवसेना सांसद व राष्ट्रीय सचिव अनिल देसाई, महानगर प्रमुख संजय नाग सहित सैकड़ों शिवसेना कार्यकर्ता मौजूद रहे। शिवसेना ने प्रधानमंत्री के नाम ज्ञापन सौंपते हुए तीस सालों से लंबित मुद्दों पर जल्द कार्रवाई करने की मांग की। मांगें नहीं माने जाने पर छग शिवसेना ने आंदोलन तीव्र करने की चेतावनी दी है।
hin_Deva hin_Deva